|  |  |  |
| --- | --- | --- |
| **STYREMØTE I NBF VESTLAND Dato: Tirsdag 14. mars kl. 10.30–11.20 Disse møtte:** Anne Haugen Pihl, Elena Linn Beardy, Karoline Askheim, Randi Tveit Solheim, Signe Ytrøy og Ørjan Persen. Referent: Elena Linn Beardy | | |
| **Saksnummer** | **Sak** | **Ansvarlig** |
| 54/22-23 | **Godkjenning av referat fra forrige styremøte** Godkjent uten merknader. |  |
| 55/22-23 | **Pris til Årets Bibliotek Vestland** Det var flertall for kunstverket «Alle klarte det» av Kristian Finborud. Elena gir beskjed videre til Bente, som kjøper inn bildet. Ber henne også sjekke om vi kan få plakett inngravert med «Årets bibliotek Vestland 2022» festet på bildet. Eventuelt tekst direkte på rammen.  Vi må eventuelt også lage diplom.  Vi diskuterte hvem som skal bli Årets Bibliotek Vestland 2022, og kom frem til en vinner. Vinneren blir offentliggjort på årsmøtet. | Elena  Bente |
| 56/22-23 | **Årsmøte NBF Vestland** Elena informerte om programmet på årsmøtet. Bente har bestilt inn musiker (gitar + kanskje sang), og skal bestille mat og drikke. Hun har også ordnet med rabatt på BAdesken, for de som ønsker å få med seg dette arrangementet etter årsmøtet.  Ingen påmeldte så langt, selv om vi har sendt ut to e-poster (invitasjon + påminnelse med sakspapirer) til alle medlemmene, lagt ut på Facebooksiden vår, nettsiden vår, Basecamp og på BibliotekNorge-listen. | Elena |
| 57/22-23 | **Eventuelt**  Vi får feilmelding på alle e-poster vi sender til institusjoner. Noen e-poster til private medlemmer får også feilmelding. Kanskje NBF sentralt kan oppfordre alle medlemmer til å oppdatere kontaktinformasjonen sin? Elena sender dette på e-post til Karoline. | Elena |
| 58/22-23 | **Nytt styremøte** Ny dato settes av styreleder etter årsmøtet. |  |